**Ministru kabineta rīkojuma projekta “Grozījums Ministru kabineta 2013.gada 28.decembra rīkojumā Nr.685 “Par Zinātnes, tehnoloģijas attīstības un inovācijas pamatnostādnēm 2014.-2020.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 28.decembra rīkojuma Nr.685 “Par Zinātnes, tehnoloģijas attīstības un inovācijas pamatnostādnēm 2014.-2020.gadam” 4.1.apakšpunktā Izglītības un zinātnes ministrijai dots uzdevums sagatavot un līdz 2016.gada 1.decembrim noteiktā kārtībā iesniegt Ministru kabinetā informatīvo ziņojumu – Zinātnes, tehnoloģijas attīstības un inovācijas pamatnostādņu 2014.-2020.gadam īstenošanas starpposma novērtējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zinātnes, tehnoloģijas attīstības un inovācijas pamatnostādnes 2014.-2020.gadam (turpmāk – pamatnostādnes) ir balstītas uz Viedās specializācijas stratēģiju, kas paredz ekonomikas restrukturizāciju un mērķtiecīgu pētniecības un inovāciju resursu fokusēšanu zināšanu specializācijas jomās, kurās valstij ir salīdzinošās priekšrocības. Pamatnostādnes nosaka, ka Latvijas Viedās specializācijas stratēģija ir kompleksa stratēģija, kas ietver un paredz sabalansētu un papildinošu atbalsta instrumentu kopumu, kas ir vērsti uz ekonomikas transformāciju virzībai uz augstas pievienotās vērtības tehnoloģisko un netehnoloģisko inovāciju attīstību zināšanu ietilpīgas nozarēs, kā arī uzņēmējspējas un radošuma attīstību visās ekonomikas jomās un sociālajā sfērā. Šādas stratēģijas izvēle ir saistīta ar identificētajiem strukturālajiem izaicinājumiem un rīcībpolitiku to novēršanai. Izglītības un zinātnes ministrijas informatīvais ziņojums "Viedās specializācijas stratēģijas monitoringa sistēma" (Ministru kabineta 2015.gada 15.septembra sēdes protokols Nr.47, 35.§) paredz, ka Izglītības un zinātnes ministrija sadarbībā ar Ekonomikas ministriju laika periodā no 2017.gada līdz 2023.gadam ik pēc 2 gadiem sagatavo Viedās specializācijas stratēģijas monitoringa progresa ziņojumu, kas ietver rādītāju izpildes progresa izvērtējumu, īstenoto pētniecības, attīstības un inovācijas politikas ietekmes novērtējuma rezultātu pārskatu un analītisku informāciju par Viedās specializācijas stratēģijas specializācijas jomu attīstību, tai skaitā sniedzot priekšlikumus nepieciešamajām rīcībpolitikas izmaiņām. Pirmais progresa ziņojums ir jāsagatavo un jāiesniedz Latvijas Pētniecības un inovācijas stratēģiskajā padomē līdz 2017.gada 1.jūnijam. Pamatnostādņu starpposma novērtējums, kas ietver zinātnes politikas rīcības virzienu īstenošanas efektivitātes un sasniegto rezultātu analīzi, ir saistīts ar Viedās specializācijas stratēģijas monitoringa progresa izvērtējumu. Tādējādi pamatnostādņu starpposma novērtējums tiks sagatavots vienlaicīgi ar Viedās specializācijas monitoringa progresa ziņojumu. Ņemot vērā minēto, izstrādātais Ministru kabineta rīkojuma projekts paredz izdarīt grozījumu rīkojuma 4.1.apakšpunktā, pagarinot Izglītības un zinātnes ministrijai dotā uzdevuma izpildes termiņu līdz 2017.gada 1.jūnijam. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par projekta izpildi atbildīgā ir Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāra vietnieks –
Sporta departamenta direktors,
valsts sekretāra pienākumu izpildītājs Edgars Severs

10.02.2017.

451

L.Treimane, 67047966

Laura.Treimane@izm.gov.lv